Document ID: 31994R3010

KOMISSION ASETUS (EY) N:o 3010/94,
annettu 12 päivänä joulukuuta 1994,
Kanariansaarten hedelmä- ja vihannesjalostealan tuotteiden hankintaa koskevan tuen vahvistamisesta neuvoston asetuksen (ETY) N:o 1601/92 2 ja 3 artiklassa säädetyn järjestelmän mukaisesti
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon Kanariansaarten tiettyjä maataloustuotteita koskevista erityistoimenpiteistä 15 päivänä kesäkuuta 1992 annetun neuvoston asetuksen (ETY) N:o 1601/92(1), sellaisena kuin se on viimeksi muutettuna komission asetuksella (ETY) N:o 1974/93(2), ja erityisesti sen 3 artiklan 4 kohdan,
sekä katsoo, että
Kanariansaarten arvioidun hankintataseen vahvistamisesta neuvoston asetuksen (ETY) N:o 1601/92(3) 2-5 artiklassa säädettyyn erityiseen järjestelmään kuuluvien maataloustuotteiden osalta 28 päivänä marraskuuta 1994 annetussa komission asetuksen (EY) N:o 2883/94 liitteessä XI vahvistetaan 1 päivän heinäkuuta 1994 ja 30 päivän kesäkuuta 1995 väliselle ajalle hedelmä- ja vihannesjalostealan tuotteiden määrät, joihin sovelletaan hankintajärjestelmää joko vapauttamalla ne tuontitulleista tai myöntämällä tukea,
kyseisen tuen määrä olisi vahvistettava ottaen huomioon erityisesti maailmanmarkkinoiden hankintakustannukset, Kanariansaarten maantieteellisestä asemasta johtuvat olosuhteet ja kyseisiä tuotteita kolmansiin maihin vietäessä sovellettavat perushinnat,
Kanariansaarten tiettyjen maataloustuotteiden hankintajärjestelmän soveltamista koskevat yhteiset yksityiskohtaiset säännöt annetaan komission asetuksessa (EY) N:o 2790/94(4), sellaisena kuin se on muutettuna asetuksella (EY) N:o 2883/94; mainitussa asetuksessa säädetään uusista hallintoa koskevista yksityiskohtaisista säännöistä, erityisesti todistusten antamisesta ja niiden voimassaoloajasta, tuen maksusta sekä kaupallisten toimien valvonnasta ja seurannasta tämän erityisen järjestelmän mukaisesti; näillä säännöksillä korvataan komission asetuksessa (ETY) N:o 1695/92(5), sellaisena kuin se on viimeksi muutettuna asetuksella (ETY) N:o 2596/93(6), annetut yksityiskohtaiset säännöt, ja niitä sovelletaan markkinoiden eri aloilla 1 päivästä joulukuuta 1994,
sen vuoksi olisi kumottava samasta päivästä alkaen Kanariansaarten hedelmä- ja vihannesjalostealan tuotteiden erityisen hankintajärjestelmän soveltamista koskevista yksityiskohtaisista säännöistä 30 päivänä heinäkuuta 1992 annettu komission asetus (ETY) N:o 2175/92(7), sellaisena kuin se on viimeksi muutettuna asetuksella (EY) N:o 2428/94(8),
tämän asetuksen säännösten on tultava voimaan niiden asetusten voimaantulopäivänä, joissa annetaan sekä järjestelmän soveltamista koskevat yksityiskohtaiset säännöt että hankintatase, ja
tässä asetuksessa säädetyt toimenpiteet ovat hedelmä- ja vihannesjalostealan tuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Sovellettaessa asetuksen (ETY) N:o 1601/92 3 artiklan 2 kohtaa tukien määrät yhteisön markkinoilta tulevien hedelmä- ja vihannesjalostealan tuotteiden toimittamiseksi Kanariansaarille asetuksessa (EY) N:o 2883/94 laaditun hankintataseen mukaisesti vahvistetaan liitteessä.
2 artikla
Sovelletaan asetuksen (EY) N:o 2790/94 säännöksiä.
3 artikla
Kumotaan asetus (ETY) N:o 2175/92.
4 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä joulukuuta 1994.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 12 päivänä joulukuuta 1994.

Labels: 18
3
17
5